Document ID: /roh_data/filtered/fineweb-2-filterrobots_roh.jsonl.gz/9450

A chaschun da la radunanza communala han ils responsabels infurmà davart ils plans futurs a Bondo. I duai dar trais novas punts ed ina rundella. La via chantunala vegn auzada per enfin dus meters. Uschia saja la vischnanca protegida en il futur anc meglier.
Ils custs da 22,3 milliuns vegnan repartids sin Confederaziun, chantun e vischnanca. La cumpart da la vischnanca Bregaglia è tar 6,9 milliuns francs. Las lavurs cumenzan l'onn 2020/21 e duran trais onns.
Piz Cengalo na vegn betg pli surveglià permanentamain
La Val Bondasca è e resta serrada. Cunquai ch'i n'ha dapi il settember betg pli dà moviment al Piz Cengalo, n'è quel betg pli vegnì surveglià quest enviern permanentamain. Ils indrizs d'alarm restan vinavant, uschia saja tenor ils responsabels la segirtad da la populaziun garantida vinavant .
RR actualitad 17:00